text: Så er dronning Margrethe begyndt på sit sønderjyske sommerophold
  15 juli 2017 kl. 07.59
  Lidt før klokken 10 lørdag formiddag var dronning Margrethe klar til at gå i land fra kongeskibet på Gl. Havn i Aabenraa og indlede sommeropholdet i Sønderjylland.
  Klokken 10 skete den officielle modtagelse, inden turen klokken 10.15 fortsatte til Gråsten og modtagelse på Torvet.
  På Aabenraa Havn fik dronningen overrakt blomster af den 10-årige blomsterdreng Noah Bekker-Iversen Dhiman, inden hun blev hilst velkommen af en større modtagelseskomité:
  Direktør i Statsforvaltningen, stiftamtmand Helle Haxgart og hr. Peter Haxgart 
  Borgmester Thomas Andresen og fru Vivian Andresen 
  Viceborgmester Ejler Schütt og fru Karin Schütt 
  Biskop Marianne Christiansen 
  Byretspræsident Karen Thegen 
  Politidirektør Jørgen Meyer og fru Eva Henriksen 
  Chef for Landsdelsregion Vest, oberst Flemming Kent Vesterby Agerskov og fru Marianne Vesterby Agerskov 
  Chef for Hjemmeværnsdistrikt Syd- og Sønderjylland, oberstløjtnant Claus Klaris og fru Anne Marie Klaris 
  Havneudvalgsformand Erwin Andresen og fru Hella Jepsen Andresen.
  
  
  